張養蒙

張養蒙（），字泰亨，號見冲，山西澤州人，明朝政治人物。萬曆丁丑進士，由庶吉士授禮科給事中，多有建言。官至戶部侍郎。

 生平 
萬曆元年（1573年）癸酉科山西鄉試第三名，萬曆五年（1577年）登丁丑科三甲七十七名進士。改翰林院庶吉士《明神宗顯皇帝實錄·卷之六十二》：萬歷五年五月壬寅 先是，大學士張居正等請考選庶吉士日期，命定期十五日。至是，取沈自邠、顧紹芳、楊起元、敖文禎、姚岳祥、楊德政、萬象春、張鼎思、莊履豐、馮琦、費尚伊、何雒書、史繼宸、甘雨、陸可教、李植、張志、馬象乾、林休徵、張養蒙、高尚忠、馮夢禎、汪言臣、張文熙、-{余}-繼登、曹一鵬、王國、吳堯弼卷進呈，命俱改庶吉士，與一甲進士沈懋學等俱送翰林院讀書。，七年九月授禮科给事中，历升刑科左给事中，十年四月奉使册封秦藩，便道過家，五月丁母憂。守制三年後，十四年復除吏科左给事中，十六年九月升工科都給事中，十八年二月升河南布政使司左參政，入为太僕寺少卿、大理寺左少卿，二十一年正月升南京都察院右佥都御史、提督操江，二十三年春历升都察院左佥都、左副都御史，二十四年二月奉命清理军政贴黄，二十六年升戶部右侍郎。当时明军援助朝鲜抗日，张养蒙负责督理東征粮饷，二十七年回部管事。

萬曆三十年（1602年）三月初二日，神宗以“今帑藏空虛，邊餉告急，戶部堂官互相嫌疑推委，借詞告病，不肯代君分憂，誤軍國大事”為由，勒命养蒙與户部尚书陳蕖同时致仕。三十三年卒于家，天啓初，賜諡毅敏。《明史》有传《明史·卷235》：張養蒙，字泰亨，澤州人。萬曆五年進士。選庶吉士，歷吏科左給事中。少負才名，明習天下事。居言職，慷慨好建白。以南北多水旱，條上治奸民、恤流民、愛富民三事，帝嘉納之。錦衣都指揮羅秀營僉書，兵部尚書王遴格不行，失歡權要而去，秀竟夤緣得之。養蒙疏發其狀，事具遴傳。御史高維崧等言事被謫，養蒙偕同官論救，復特疏訟之，忤旨，奪俸。尋遷工科都給事中。都御史潘季馴奏報河工，養蒙上言曰：「二十年來，河幾告患矣。當其決，隨議塞，當其淤，隨議濬，事竣輒論功。夫淤決則委之天災而不任其咎，濬塞則歸之人事而共蒙其賞。及報成未久，懼有後虞，急求謝事，而繼者復告患矣。其故皆由不久任也。夫官不久任，其弊有三：後先異時也，人己異見也，功罪難執也。請倣邊臣例，增秩久任，斯職守專而可責成功。」帝深然之。有詔潞安進綢二千四百匹。未幾，復命增五千。養蒙率同官力爭，且曰：「從來傳奉織造，具題者內臣，擬旨者閣臣，抄發者科臣。今徑下部，非祖制。」不從。出為河南右參政。尋召為太僕少卿，四遷左副都御史。二十四年極諫時政闕失，言：邇來殿廷希御，上下不交。或疑外臣不可盡信，或疑外事未可盡從。君臣相猜，政事積廢。致市猾得以揣意旨，左右得以播威權。惟利是聞，禍將胡底。謹以三輕二重之弊為陛下陳之。一、部院之體漸輕。或虛其位而不補，或用其人而不任。如冬官一曹，亞卿專署，已為異事，乃冢宰何官，數月虛位。法司議劉世延罪，竟爾留中，主事劉冠南疏入即發。何小臣聽而大臣不聽，單疏下而公疏不下哉！以至戶曹三疏諫開礦，臣院九疏催行取，皆置不報。議大事則十疏而九不行，遇廷推則十人而九不用。夫大臣師表百僚，奈何輕之至此。一、科道之職漸輕。五科都給事中久虛不補，御史曹學程一繫不釋，考選臺諫，屢請屢格，乃至服闋補任，亦皆廢閣。是不欲言路之充也。夫政無缺失，何憚人言。徒使唯諾風成，謇諤意絕，國是將何定乎？一、撫按之任漸輕。如開礦一事，撫按有言，咸蒙切責。於是鄭一麟以千戶而妄劾李盛春。夫閽人、武弁得以制巡撫之命，紀綱不倒置乎？一璫得志，諸璫效尤，撫按斂手，何有於監司？從此陛下之赤子將無人拊循矣。一、進獻之途漸重。下僚捐俸，儒士獻資，名為助工，實懷覬幸。甚者百戶王守仁以謀復世爵，妄搆楚府，而使陛下恩薄於懿親；主簿張以述以求復舊秩，妄獻白鹿，而使陛下德損於玩物。部臣糾之不聽，言官糾之不聽，業已明示好惡，大開受獻之門。將見媚子宵人投袂競起，今日獻靈瑞，明日貢珍奇，究使敗節文官、僨軍武帥，憑藉錢神，邀求故物，不至如嘉靖末年之濁亂不止也。一、內差之勢漸重。中使紛然四出，乞請之章無日不上，批答之旨無言不溫。左右藉武弁以營差，武弁藉左右以網利，共搆狂言，誑惑天聽。陛下方厭外臣沮撓，謂欲辦家事，必賴家奴，於是有言無不立聽。豈武弁皆急君，而朝紳盡誤國乎？今奸宄實繁有徒。採礦不已，必及採珠；皇店不止，漸及皇莊。繼而營市舶，繼而復鎮守，內可以謀坐營，外可以謀監軍。正德敝風，其鑒不遠。凡此三輕二重，勢每相因，德與財不並立，中與外不兩勝，惟陛下早見而速圖之。不報。又明年六月，兩宮三殿繼災。養蒙復上疏曰：「近日之災，前古未有。自非君臣交儆，痛革敝風，恐虛文相謾，大禍必至。臣請陛下躬謁郊廟，以謝嚴譴；立御便殿，以通物情；早建國本，以繫人心；停銀礦、皇店之役，杜四海亂階；減宦官宮妾之刑，弭蕭牆隱禍。然此皆應天實事，猶非應天實心也。罪己不如正己，格事不如格心。陛下平日成心有四。一曰好逸。朝享倦於躬臨，章奏倦於省覽。古帝王乾健不息，似不如此。一曰好疑。疑及近侍，則左右莫必其生；疑及外庭，則僚寀不安於位。究且謀以疑敗，奸以疑容。古帝王至誠馭物，似不如此。一曰好勝。奮厲威嚴以震羣工，喜諂諛而惡鯁直，厭封駁而樂順從。古帝王予違汝弼，似不如此。一曰好貨。以聚斂為奉公，以投獻為盡節。古帝王四海為家，似不如此。願陛下戒此四者，亟圖更張，庶天意可回，國祚可保。」帝亦不省。尋遷戶部右侍郎。時再用師朝鮮，命養蒙督餉。事寧，予一子官。三十年，尚書陳蕖稱疾乞罷。詔養蒙署事。會養蒙亦有疾在告，固辭。給事中夏子陽劾其托疾，遂罷歸。卒於家。天啟初，賜諡毅敏。。

著作
張養蒙與孫丕揚交好，撰《五德之运考》。有《張毅敏集》。

 家族 
曾祖父張擴；祖父張穩；父張四維，號晉山，儒官，封礼科给事中。母薛氏，封孺人。兄張啓蒙。子张光房，万历辛丑进士，歷官光禄寺少卿，以忤时政归。次子张光斗，刚直有父风。张光奎，殉寇难。

 延伸阅读 


参考文献

Category:萬曆元年癸酉科山西鄉試舉人
Category:明朝庶吉士
Category:明朝吏科給事中
Category:明朝工科都給事中
Category:明朝河南布政使司參政
Category:明朝太僕寺少卿
Category:明朝左副都御史
Category:晋城人
Y養
Category:諡毅敏
Category:明朝户部右侍郎